Sodankylän elokuvajuhlat

Sodankylän elokuvajuhlat () perustettiin vuonna 1986 Sodankylän kunnan ja kolmen suomalaisen elokuvantekijän, Anssi Mänttärin sekä Aki ja Mika Kaurismäen yhteistyönä. Festivaalijohtajana toimi alusta alkaen kuolemaansa saakka Peter von Bagh. Hänen seuraajansa on Timo Malmi.

Juhlilla esitetään elokuvia kaikkina vuorokauden aikoina. Festivaali pidetään yleensä kesäkuun puolessa välissä, jolloin Sodankylän korkeudella eletään yöttömän yön aikaa. Sodankylän elokuvajuhlat on tullut kansainvälisesti tunnetuksi erikoisten puitteittensa ja ohjelmistonsa ansiosta, kuten orkesterin säestämistä mykkäelokuvanäytöksistä). Festivaalilla on vuosien varrella vieraillut useita kansainvälisesti merkittäviä ja tunnettuja elokuvantekijöitä –  esimerkiksi Carlos Saura vuonna 2017, Milos Forman vuonna 2008 ja Francis Ford Coppola 2002.

Sodankylän elokuvajuhlilla ei ole kilpailuja eikä muita palkintoja kuin yleisöäänestys toiveuusinnasta. Von Bagh oli ylpeä siitä, että verrattuna yleensä elokuvajuhliin näiden juhlien keskipisteenä on elokuva, eikä huomiota anneta ”cockteilkutsuille tai ajatukselle, että tulisipa ministeri käymään”.

Tapahtuman yleisöennätys, 35 000 kävijää, tehtiin vuonna 2023.Sodankylän elokuvajuhlat kaikkien aikojen kävijäennätykseen, Yle / Timo Metsäjoki, 19.6.2023, viitattu 25.6.2023 Vuonna 2019 tapahtumassa oli 31 000 kävijää ja vuonna 2015 kävijöitä oli noin 30 000. Kesän 2024 elokuvajuhlat keräsi 33 000 katsojaaSodankylän elokuvajuhlat täyttivät salit ja teltat elokuvaintoilijoilla, Midnight Sun Film Festival -kotisivut, 17.6.2024Sodankylän elokuvajuhlilla kaikkien aikojen toiseksi suurin yleisömäärä, Yle / Jarno Tiihonen, 17.6.2024. Kesäkuussa 2025 järjestetyt festivaalit keräsi 34 000 katsojaaJuhlavuotta viettänyt yöttömän yön elokuvafestivaali houkutteli yleisöä edellisvuotta enemmän, msfilmfestival.fi, 16.6.2025, viitattu 28.6.2025

 Historia 
Vuonna 2014 elokuvajuhlille myönnettiin elokuvataiteen valtionpalkinto. Perusteluissa todettiin elokuvajuhlien tehneen ”tärkeää ja johdonmukaista työtä” tuomalla yleisön ulottuville sekä klassista että uutta elokuvaa.

Vuoden 2015 juhla omistettiin Peter von Baghin muistolle.

Elokuvajuhla sai vuonna 2015 Eurooppalaisten kulttuurifestivaalien kattojärjestö EFFEn palkinnon yhtenä kahdestatoista tämän vuoden trendikkäimmistä festivaaleista Euroopassa. Matkailutoimittajien Kilta ry palkitsi tammikuussa 2018 Sodankylän elokuvajuhlat vuoden matkailutapahtumana.

Kesällä 2020 ei elokuvajuhlia järjestetty perinteisenä festivaalina koronaviruspandemian rajoituksista johtuen. Elokuvajuhlat päätettiin pitää eräänlaisena virtuaalifestivaalina, virtuaalisen Sodankylä ikuisesti -festivaalin elokuvat ja keskustelutilaisuudet välitettiin yleisön ulottuville internetin välityksellä. Myös kesän 2021 festivaalit järjestettiin virtuaalifestareina.Sodankylän elokuvajuhlat muuttaa muotoaan, msfilmfestival.fi, 15.4.2020Sodankylä ikuisesti -virtuaalifestivaali tuo elokuvaelämykset suomalaiskoteihin, msfilmfestival.fi, 28.5.2020Sodankylä elokuvajuhlat 2021 verkossa ja erikoisnäytöksissä, msfilmfestival.fi, 29.4.2021, viitattu 12.11.2021Virtuaalifestivaali tuo kotikatsomoihin klassikkoja ja uutuuselokuvia, msfilmfestival.fi, 1.6.2021, viitattu 12.11.2021

 Sodankylä-palkinto 
Elokuvajuhlien aikana myönnetään Sodankylä-palkinto henkilölle, joka on merkittävästi edistänyt kotimaista elokuvakulttuuria. Palkinto on jaettu vuodesta 1988 alkaen ja se jaettiin viimeisen kerran 2019.

1980- ja 1990-luvut
1988 – Anssi Tikanmäki, muusikko
1989 – Olavi Tuomi, kuvaaja
1990 – Heikki Katajisto, kuvaaja
1991 – Antti Litja, näyttelijä
1992 – Pentti Pajukallio, elokuva-arkiston tutkija
1993 – Pirjo Honkasalo, ohjaaja
1994 – Pertti Lumirae, elokuvakriitikko
1995 – Kati Outinen, näyttelijä
1996 – Marja-Leena Helin, valokuvaaja
1997 – Soli Labbart, näyttelijä
1998 – Timo Aarniala, elokuvan monitoimimies
1999 – Sakari Toiviainen, elokuvakriitikko ja -tutkija

2000- ja 2010-luvut
 2000 – Yrjö Pulkkinen, elokuvakerhoaktiivi
 2001 – Tapio Nevalainen, elokuvan monitoimimies
 2002 – Matti Salo, elokuvakriitikko ja -historioitsija
 2003 – Matti Kassila, ohjaaja
 2004 – Jörn Donner, ohjaaja
 2005 – Lauri Ylitepsa, elokuvakasvatuksen esitaistelija
 2006 – Aito Mäkinen, elokuvaohjaaja ja Suomen elokuva-arkiston perustaja
 2007 – Jerker A. Eriksson, elokuvakriitikko ja esseisti
 2008 – Raimo Silius, elokuvafestivaali- ja kerhoaktiivi
 2009 – Matti Kuortti, elokuvaohjaaja ja äänittäjä
 2010 – Anssi Mänttäri, elokuvaohjaaja
 2011 – Sauli Pesonen, kulttuurivaikuttaja ja Oulun elokuvakeskuksen toiminnanjohtaja
 2012 – Erik Peltola, koneenhoitaja, elokuvan hyväntekijä
 2013 – Jussi Kohonen, maahantuoja
 2014 – Anssi Luoma, elokuvateatteriyrittäjä
 2015 – Timo Salminen, elokuvaaja
 2016 – Markku Koski, elokuvakriitikko ja toimittaja
 2017 – Eeva Kurki, elokuvataiteen tohtoriVuoden 2017 Sodankylä-palkinto Eeva Kurjelle, msfilmfestival.fi, viitattu 15.6.2017Eeva Kurki palkittiin vuoden 2017 Sodankylä-palkinnolla – kiitospuheessaan Kurki korosti, että elokuva opettaa ymmärtämään maailmaa ympärillämme, Helsingin Sanomat 15.6.2017
 2018 – Ville Walo, jonglööri, elokuvateatteriyrittäjä
 2019 – Hannu Björkbacka, elokuvakriitikkoVuoden 2019 Sodankylä-palkinto elokuvakriitikko Hannu Björkbackalle, msfilmfestival.fi, viitattu 18.6.2019

 Kadunnimiä 
Elokuvajuhlien innoittamana ja 1986 juhlilla vierailleen ohjaaja Samuel Fullerin mukaan eräs Sodankylän keskustan katu on nimetty Samuel Fullerin kaduksi elokuvajuhlien ajaksi. Kadun nimeä ei ole virallisesti uudelleennimetty, vaikka virallistamista on ajettu eteenpäin.

Kesällä 2013 päätettiin Vasantie-niminen katuosuus nimetä Peter von Baghin mukaan, Peter von Baghin kaduksi.Peter von Bagh sai nimikkokadun Sodankylässä , msfilmfestival.fi, viitattu 13.6.2013Peter Von Bagh saa oman kadun, YLE, 13.6.2013 Peter von Baghin kuoleman jälkeen Sodankylässä päätettiin nimetä Jäämerentien ja Vasantien välinen kävelykatu pysyvästi Peter von Baghin kaduksi. Alun perin Vasantie olisi pitänyt nimetä kyseiseksi kaduksi, mutta osoite- ym. teknisten syiden vuoksi päädyttiin nimeämään pelkkä kävelykatu.Peter von Bagh sai kadun Sodankylään, Yle, 17.2.2015

 Kirjoja ja dokumentteja 
Elokuvajuhlien taiteellisena johtaja Peter von Bagh kirjoitti vetämiensä aamukeskustelujen pohjalta Sodankylä ikuisesti -teoksen. Teos julkaistiin kesäkuussa 2010 elokuvajuhlien 25. juhlavuoden kunniaksi. Elokuvajuhlien aamukeskustelujen pohjalta koostettiin myös dokumentti Sodankylä ikuisesti: elokuvan vuosisata, jonka ensimmäinen osa näytettiin Yle Teemalla juhlavuoden kunniaksi samalla viikolla kuin elokuvajuhlat.25-vuotias Sodankylän filmifestivaali juhlii Peter von Baghin uutuuskirjassa , WSOY Uutiset, 14.6.2010Peter von Bagh - Sodankylä ikuisesti , Keskisuomalainen, 16.6.2010WSOY, kirjaesittely Sodankylä ikuisesti: elokuvan vuosisata , YLE Teema, 26.5.2010

Sanna Maari Tyystin dokumenttielokuva Paluu Sodankylään (2010) seuraa ohjaaja Anssi Mänttärin paluuta filmijuhlille neljännesvuosisadan tauon jälkeen.

 Vieraat 
 Luettelo Sodankylän elokuvajuhlien päävieraista

 Lähteet 

Kirjallisuutta

 Aiheesta muualla 

 Sodankylän elokuvajuhlat
 Yle Elävä arkisto: Punaiset kengät Sodankylässä 1987

Luokka:Suomalaiset elokuvajuhlat
Luokka:Sodankylän tapahtumat